Setšo ke bohwa ba rena, ntle le sona tšwelopele e tlaba tathlego. Dikeledi tša Ntu ke kgoboketšo ya direto tša polelo ya Sepedi ye e ngwetšweng ka maikemišetšo a go boloka, go ruta, go lemoša, go thlothloletša le go re gopotša ka tšeo di bego dile gona kgale setšong. More
Kgoboketšong ye ya direto re hwetša direto ka mehuta-huta ya tsona go tloga ka thetogale, thetototumišo, thetolerato go fihla go kodiamalla le e mengwe ka melaetša e fapa-fapanego.
Gona gape le ditheto nyefolo tšeo di re gopotšang ka tsela tsa borapedi ba kgale, tsebo le kwišišo ya Modimo jwalo ka “Gware tsho” le bo “Go padile” le tše dingwe tše dinyefolang mekgwa ya sejwale-jwale ya bophelo.
Gona gape le tše dingwe ditheto keletši jwalo ka “Koti-koti Makoti” go bolelwang ka bo makoti le bakgonyana ba matšatšing a lehono. Di sa felle fela ka tšeo, gona le ditheto sello jwalo k abo “Kodiamalla” le tše dingwe. Dikeledi tša Ntu ke buka e tletšeng ka maele le megopolo eo e lekang go re bušetša ditseleng le setšong tša bagologolo ba rena. Ge re sa tsebe mo re tšwang re ka se tsebe mo re yang.